钦定古今图书集成/历象汇编/庶征典/第060卷 > 《观象玩占》 > 《贪狼日时之风》
## 钦定古今图书集成/历象汇编/庶征典/第060卷 > 《观象玩占》 > 《贪狼日时之风》

《六情占法》：贪狼之日，贪狼之时，当视其风来方位。贪狼之日，贪狼方之风，当视其风起之时，风之所起，或鸟鸣其方，心怦怦动，则皆有占时，当王相事大，休囚事小。

风从贪狼上来，则有盗贼劫夺人财，祸起北方，寒急
昏惨则伤人，不则小盗。一曰：不出七日，关梁惊，或自
兵往攻他界。

风从公正上来，则有报仇怨者，扬兵相击。岁月在丑
未，大凶。

奸邪上来，有恶人持物而至。

《廉贞上来》，有人持物相赂。

“《宽大》上来。”有持物相候，欲求财物者。

阴贼上来，有人以阴贼事相连，不则出为禽兽所伤。